Paġna Ir-rati modifikati huma indikati b'tipa grassa. Il-Qorti Ewropea tal-Awdituri b'dan tinfurmak li r-Rapport Speċjali Nru 4/2016 "Jeħtieġ li l-Istitut Ewropew tal-Innovazzjoni u t-Teknoloġija jimmodifika l-mekkaniżmi operazzjonali tiegħu u l-elementi tat-tfassil tiegħu biex jikseb l-impatt mistenni" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu jew mill-EU Bookshop: https://bookshop.europa.eu Il-Ministeru għall-Iżvilupp Ekonomiku jgħarraf li bil-Komunikazzjoni Nru 7541 tas-16 ta' Marzu 2016 tad-Direttorat Ġenerali għas-sigurtà tal-provvista u l-infrastruttura tal-enerġija u tad-Direttorat Ġenerali għas-sikurezza, inkluża dik ambjentali, tal-attivitajiet tax-xogħol fil-minjieri u tal-enerġija (UNMIG), tnediet il-proċedura tas-sejħa tal-offerti għall-għoti mill-ġdid tal-konċessjoni għall-produzzjoni tal-idrokarburi magħrufa bħala "STRANGOLAGALLI", li kienet tneħħiet minħabba r-revoka tad-drittijiet tad-detentur. B'konformità mad-Direttiva li ssemmiet hawn fuq, mal-Artikolu 4 tad-Digriet Leġiżlattiv Nru 625 tal-25 ta' Novembru 1996, mad-Digriet Ministerjali tal-25 ta' Marzu 2015 u mad-Digriet tad-Direttorat tal-15 ta' Lulju 2015, il-Ministeru għall-Iżvilupp Ekonomiku qed jippubblika avviż biex l-partijiet interessati jkunu jistgħu jippreżentaw applikazzjoni speċifika. L-awtorità kompetenti li twettaq l-eżaminazzjoni amministrattiva għall-għoti mill-ġdid tal-konċessjoni hija d-Diviżjoni VII tad-Direttorat Ġenerali għas-sigurtà tal-provvista u l-infrastruttura tal-enerġija tal-Ministeru għall-Iżvilupp Ekonomiku; filwaqt li l-awtorità li twettaq l-eżaminazzjoni teknika hija d-Direttorat Ġenerali għas-sikurezza, inkluża dik ambjentali, tal-attivitajiet tax-xogħol fil-minjieri u tal-enerġija (UNMIG). L-applikazzjonijiet li jiġu ppreżentati wara din l-iskadenza mhumiex se jitqiesu. L-applikazzjonijiet iridu jintbagħtu f'dan l-indirizz: U tintbagħat kopja lil: L-applikazzjonijiet jistgħu jiġu ppreżentati wkoll b'email lill-indirizzi tal-posta elettronika ċċertifikata (PEC) dgsunmig.dg@pec.mise.gov.it u dgsaie.div07@pec.mise.gov.it u fiha jinhemżu d-dokumenti meħtieġa bil-firma diġitali tar-rappreżentant legali tal-kumpanija li tkun qed tapplika. Denominazzjoni tal-prodott Deskrizzjoni tal-prodott Żona ġeografika Prova tal-oriġini Metodu tal-produzzjoni Rekwiżiti nazzjonali Oħrajn ("Ippakkjar") Emenda għad-Dokument Uniku jew għall-Iskeda tas-Sommarju Emenda tal-ispeċifikazzjoni ta' DOP jew IĠP irreġistrati li għaliha la ġie ppubblikat Dokument Uniku u lanqas Skeda tas-Sommarju Emenda tal-Ispeċifikazzjoni li ma tirrikjedi ebda emenda għad-Dokument Uniku ppubblikat (l-Artikolu 9(3) tar-Regolament (KE) Nru 510/2006) Emenda temporanja tal-Ispeċifikazzjoni li tirriżulta mill-impożizzjoni ta' miżuri sanitarji u fitosanitarji obbligatorji mill-awtoritajiet pubbliċi (l-Artikolu 9(4) tar-Regolament (KE) Nru 510/2006) It-taqsima bl-intestatura "Ipproċessar" hija emendata kif ġej: Il-paragrafu li ġej jitħassar: "Il-linja tal-ippakkjar li tuża romblu ta' film tal-polipropilen tippakkja l-prodott f'boroż ta' 0,5 u 1 kg, li mbagħad jiġu ssiġillati bis-sħana. Dawn il-boroż imbagħad jitpoġġew f'imballaġġ akbar (kaxxi) li jesgħu bejn 10 u 20 kg. Il-fluss tal-prodott huwa awtomatiku u juża tagħmir ta' kejl li huwa kkontrollat b'mod elettroniku. Il-prodott ippakkjat imbagħad jiġi kkummerċjalizzat direttament jew jinżamm f'faċilitajiet ta' ħżin moderni fl-impjant fejn, fl-aħjar kundizzjonijiet, minħabba t-tip ta' prodott li hu, jibqa' tajjeb għal żmien twil ħafna." Dan ta' hawn fuq huwa sostitwit b'dan li ġej: "Dan il-prodott jiġi ppakkjat f'materjal adattat għall-ikel f'konformità mal-leġiżlazzjoni fis-seħħ. Il-pakketti jistgħu jesgħu kwalunkwe piż sa 30 kg." Ġustifikazzjoni: L-emenda tneħħi ċerti restrizzjonijiet, li jippermettu li l-prodott jiġi ppakkjat f'piżijiet oħrajn sabiex jiġu ssodisfati r-rekwiżiti tas-suq, u li jiġi ppakkjat bl-użu ta' materjali oħrajn adatti għall-ikel. Minħabba l-iżvilupp teknoloġiku, il-polipropilen ma għadux l-uniku materjal rakkomandat għall-ippakkjar tal-legumi. Barra minn hekk, ir-restrizzjoni tal-ippakkjar ta' 0,5 u 1 kg wasslet għal problemi ta' bejgħ lill-istabbilimenti tal-ikel u lil pajjiżi terzi, fejn il-liġi tipprevedi li l-legumi jinbiegħu f'piżijiet iżgħar. It-taqsima bl-intestatura "Ipproċessar" hija emendata kif ġej: Il-paragrafu li ġej jitħassar: Ebda addittivi kimiċi Ebda riħa Ebda riskju ta' splużjoni Ebda telf fil-kulur" Dan jiġi sostitwit b'dan li ġej: "Meta jasal, il-prodott jittieħed fil-kamra tad-diżinfettar u jiġi trattat permezz ta' metodi ħfief approvati mil-leġiżlazzjoni nazzjonali u tal-Unjoni Ewropea fis-seħħ, sabiex ma jiġix affettwat minn: gassijiet tossiċi addittivi kimiċi irwejjaħ telf fil-kulur" Ġustifikazzjoni: L-għan ta' din l-emenda huwa li jiġu evitati restrizzjonijiet fuq l-użu ta' metodi ġodda ta' diżinfettar fil-futur. It-taqsima bl-intestatura "Klassifikazzjoni/Ippakkjar" taħt "Metodu ta' Produzzjoni" hija emendata kif ġej: Jitħassar dan li ġej: "Il-prodott, f'kundizzjoni perfetta fir-rigward tal-karatteristiċi makroskopiċi tiegħu, jiġi trasportat fil-faċilità mill-aktar moderna ta' Agrotiki Kastorias A.E. fejn tiġi ssortjata/ppakkjata l-fażola, li se tkun tinsab fir-raħal żgħir ta' Lakkomata fil-Muniċipalità ta' Orestida. Il-faċilità tinsab fiż-żona ta' produzzjoni usa' kif jidher fuq il-mappa inkluża fl-Anness. Ix-xogħol diġà beda fuq il-faċilità, li hija koperta mir-Regolament (KEE) Nru 866/1990. Għalhekk huwa kruċjali li l-prodott, li huwa marbut mill-qrib mal-ekonomija agrikola tal-Prefettura ta' Kastoria, jintgħaraf fl-istess ħin. Il-faċilità tal-għażla prinċiparjament se tipproċessa fażola. Madankollu, hija tissodisfa l-ispeċifikazzjonijiet kollha ta' kull tip ta' legumi. Il-kapaċità massima hija 4 500 tunnellata ta' prodott fis-sena abbażi ta' ħidma fuq xift wieħed. Minħabba l-produzzjoni ta' 'Fasolia Gigantes-Elefantes' fil-Prefettura matul dawn l-aħħar seba' snin (medja ta' 2 597 tunnellata fis-sena), il-faċilità b'mod ċar se tkun kapaċi tindirizza kwalunkwe żieda fil-produzzjoni li tista' sseħħ fil-futur." Dan jiġi sostitwit b'dan li ġej: "Il-prodott, f'kundizzjoni perfetta mil-lat tal-karatteristiċi makroskopiċi tiegħu meta jinħasad, jiġi ttrasportat immedjatament lejn faċilitajiet tal-issortjar/klassifikazzjoni fiż-żona ġeografika identifikata tal-produzzjoni li jissodisfaw ir-rekwiżiti stipulati mil-leġiżlazzjoni Griega jew Ewropea." Ġustifikazzjoni Ir-rekwiżit li l-prodott jiġi kklassifikat u ppakkjat fil-faċilità tal-issortjar/klassifikazzjoni ta' Agrotiki Kastorias mhuwiex konformi mar-Regolament (UE) Nru 1151/2012 tal-Parlament Ewropew u tal-Kunsill. B'mod speċifiku, l-Artikolu 7(1)(e) tar-Regolament ta' hawn fuq, isemmi biss iż-żona ġeografika identifikata, mhux faċilità speċifika, b'konnessjoni mar-restrizzjonijiet tal-ippakkjar li jistgħu jiġu inklużi fid-deskrizzjoni tal-metodu ta' produzzjoni. L-emenda tneħħi din ir-restrizzjoni, u tippermetti lil kwalunkwe intrapriża fiż-żona ġeografika identifikata biex tipproċessa, tikklassifika u tikkummerċjalizza l-"Fasolia Gigantes-Elefantes Kastorias" f'konformità mar-rekwiżiti rilevanti, filwaqt li l-ippakkjar jista' jsir fiż-żona ġeografika identifikata kif ukoll barra minnha. L-emendi kollha msemmija hawn fuq ġew inkorporati fid-Dokument Uniku, li kien abbozzat abbażi tas-sommarju stabbilit fir-Regolament (KE) Nru 1428/2003, b'emendi għat-test, għat-tħassir u għaż-żidiet skont it-test tal-Ispeċifikazzjoni approvata. Il-grupp applikant "I AROSI" huwa assoċjazzjoni mingħajr skop ta' qligħ imwaqqfa mill-produtturi tal-fażola fl-2007 sabiex jiżviluppaw u jimplimentaw pjan ta' ġestjoni komuni għall-ażjendi agrikoli. Huwa primarjament jiffoka fuq l-adozzjoni tal-aħjar prattiki agrikoli, it-tnaqqis tal-ispejjeż tal-produzzjoni, ir-ristrutturar tat-tkabbir tal-fażola u l-iżgurar li l-"Fasolia Gigantes Elefantes Kastorias" li hija tant rinomata, tkun disponibbli fis-suq. L-uffiċċju reġistrat tal-grupp applikant jinsab fiż-żona ġeografika identifikata. Il-Greċja Klassi 1.6. Frott, ħaxix u ċereali, friski jew ipproċessati "Fasolia Gigantes — Elefantes Kastorias" hija fażola bajda kbira forma ta' kilwa li għandha qoxra rqiqa u li ssir malajr ħafna. Il-valur nutrittiv tagħha huwa għoli ħafna, minħabba li hija sors eċċellenti ta' proteina, lamtu, ħadid, eċċ u għandha kontenut baxx ta' xaħam. Il-"Fasolia Gigantes — Elefantes Kastorias" tiġi kklassifikata skont il-forma tagħha, il-piż għal kull elf fażola u l-perċentwal li jgħaddi minn passatur ta' gejġ speċifiku għal kull tip u grad kif ġej: "Fasolia Gigantes — Elefantes Kastorias" għandha tissodisfa r-rekwiżiti li ġejjin: Il-fażola għandha tkun sħiħa, misjura, ta' kulur naturali, mhux imkemmxa, mingħajr toqob magħmulin mill-insetti, mingħajr insetti, mingħajr mard perikoluż u li ma turi ebda deterjorazzjoni jew temperatura għolja; Meta tgħaddi mill-passatur jew tiġi magħżula bl-idejn, hija għandha tkun imnaddfa; Ma tista' tinkludi ebda tip ieħor ta' fażola; Għandha tkun prattikament ħielsa minn kull materja barranija; Il-karatteristiċi makroskopiċi u organolettiċi tagħha għandhom ikunu karattersitika ta' kull tip u għandhom jikkonformaw mar-rekwiżiti għall-ħażna u l-immaniġġar b'saħħithom b'mod ġenerali, kif stabbilit fil-Kodiċi tal-Ikel; Il-kontenut tal-umdità tagħha ma jistax ikun iktar minn 14 %. Japplikaw it-tolleranzi li ġejjin: fażola miksura: inqas minn nofs il-fażola sħiħa fid-daqs: sa 2 %; fażola mkemmxa jew mingħajr kulur: sa 0,5 %; materja barranija: sa 0,05 % (inkluża ħamrija massima: 0,02 %). L-istadji kollha tal-kultivazzjoni u l-ipproċessar (tindif, tnixxif, l-għażla u d-diżinfettar) iseħħu fiż-żona ġeografika identifikata. Dan il-prodott jiġi awtomatikament ippakkjat f'materjali adatti għall-ikel b'konformità mal-leġiżlazzjoni fis-seħħ, fiż-żona ġeografika identifikata kif ukoll barra minnha. Il-pakketti jista' jkun fihom kwalunkwe piż sa 30 kg. Iż-żona tinkludi: Parti mill-Muniċipalità ta' Kastoria (kif definit fil-Liġi Nru 3852/2010 — Programm Kallikratis), u speċifikament: il-muniċipalità kollha ta' Agia Triada, il-muniċipalità kollha ta' Makednoi, il-muniċipalità kollha ta' Agioi Anargyroi, il-muniċipalità kollha ta' Korestia, il-muniċipalità kollha ta' Kastoria, il-muniċipalità kollha ta' Vitsi, il-muniċipalità kollha ta' Mesopotamia, parti mill-muniċipalità ta' Kastraki (il-komunità lokali ta' Dendrochori biss). Parti mill-Muniċipalità ta' Orestida (kif definit fil-Liġi Nru 3852/2010 — Programm Kallikratis), u speċifikament: il-muniċipalità kollha ta' Ion Dagoumis, parti mill-muniċipalità ta' Argos Orestiko (il-muniċipalità ta' Argos Orestiko u l-komunitajiet lokali ta' Ammoudara, Asprokklisia, Dialekto, Kastanofito, Lakkomata, Melanthio u Spilaia biss). Parti mill-Muniċipalità ta' Nestorio (kif definit fil-Liġi Nru 3852/2010 — Programm Kallikratis) (il-komunità lokali ta' Ptelea fil-muniċipalità ta' Nestorio biss). Iż-żoni fejn jitkabbru l-"Fasolia Gigantes — Elefantes Kastorias" jinsabu biswit xulxin. Minħabba n-natura tal-prodott, il-fażola malajr bdiet titkabbar fiż-żoni muntanjużi, fejn ġiet stabbilita. Waħda minn dawn kienet il-Prefettura ta' Kastoria, li rriżultat li hija ideali. Il-ħamrija u l-klima ideali u l-metodi ta' kultivazzjoni mill-aħjar ikkombinaw ruħhom biex joħolqu varjetajiet u prodott li jinbiegħ tajjeb ħafna fis-suq. Il-Prefettura ta' Kastoria għandha ekosistema ideali b'ħamrija u b'kundizzjonijiet klimatiċi mill-aħjar għall-produzzjoni ta' fażola ta' kwalità għolja. Fil-Prefettura ta' Kastoria, il-fażola qed titkabbar f'żoni li jinsabu madwar ix-xmara Aliakmonas u t-tributarji tagħha, u f'żoni fejn ġiet ridistribwita l-art u fejn hemm netwerks ta' irrigazzjoni organizzati, li jiżguraw li l-prodott ikollu l-provvista ta' ilma abbundanti li għandu bżonn. Sa ċertu punt, imma fuq skala iżgħar, titkabbar ukoll fiż-żona madwar l-Għadira Orestiada (Kastoria). Iż-żona għandha klima kontinentali bi sjuf kesħin minħabba l-altitudni u l-prossimità għall-ilmijiet tal-Għadira Orestiada (Kastoria) u tax-xmara Aliakmonas. Il-preżenza tal-għadira hija wkoll wieħed mill-fatturi għal rebbiegħat moderati. Ix-xita medja f'sena ta' madwar 600 mm tiżgura li l-ħtiġijiet tal-fażola, li tant tħobb l-ilma, jkunu moqdijin. Il-klima "speċifika" li tgħin biex jitkabbar prodott ta' kwalità għolja hija madankollu, fil-biċċa l-kbira tagħha dovuta għal-lokazzjoni eċċezzjonali taż-żona. Iż-żona kollha hija plateau estensiva protetta mill-Muntanja Vitsi u l-muntanji Grammos. Huwa baċir fejn anke r-riħ, meta jagħmel, dejjem ikun ħafif. "Fasolia Gigantes — Elefantes Kastorias" hija l-unika fażola niexfa fil-Greċja b'piż ta' 1 000 fażola ta' iktar minn 1 200 gramma. Hija famuża mhux biss fil-Greċja kollha iżda wkoll barra mill-Greċja għall-karatteristiċi ta' kwalità tagħha. Id-daqs, l-apparenza, il-qoxra rqiqa, il-karatteristiċi tat-tisjir tagħha, it-togħma u l-valur bijoloġiku għoli tagħha jiddistingwuha mill-fażola miż-żoni l-oħrajn kollha. Il-"Fasolia Gigantes — Elefantes Kastorias" hija rikka fil-proteina pura u għandha kontenut baxx ħafna ta' xaħam, flimkien ma' livell sodisfaċenti ta' ħadid, fatturi li jagħmluha iktar nutrittiva mill-fażola ta' żoni oħra. Barra minn hekk, il-livell baxx ta' kalċju b'fosfri suffiċjenti jiżgura li ssir malajr u fuq kollox jagħtiha togħma unika. Fatturi li jikkontribwixxu għal din ir-rabta huma l-materjal ġenetiku, il-ħamrija ħafifa fertili, il-pH favorevoli, in-nuqqas ta' patoġeni, ir-riżorsi abbundanti tal-ilma fiż-żona u s-sjuf friski flimkien mal-ammont ġust ta' xemx. In-nisġa medja tal-ħamrija kemmxejn aċidika li tiskula l-ilma b'mod eċċellenti tikkombina b'mod armonjuż mal-klima kontinentali tal-Mediterran taż-żona fejn titkabbar il-fażola. Huwa prodott li n-nies lokali ilhom ikabbru għal 400 sena u sar parti integrali mill-ħajja tagħhom. Il-metodi ta' kultivazzjoni huma tradizzjonali u għaddew minn ġenerazzjoni għall-oħra. U dan minħabba li l-produzzjoni ta' prodott ta' kwalità għolja mhijiex kwistjoni ta' mezzi, iżda iktar ir-riżultat ta' snin twal ta' esperjenza prattika ta' produttur li ilu jkabbar il-prodott. Dawn il-fatturi kollha jikkontribwixxu għall-karatteristiċi tal-kwalità tal-prodott. B'mod iktar speċifiku: Il-piż u n-numru ta' żrieragħ/kg skont id-daqs u l-piż speċifiku tal-prodott. Il-fatturi li jinfluwenzaw dawn iż-żewġ parametri huma: (a) it-temperaturi baxxi prevalenti matul il-perjodu ta' pollinazzjoni, li jiffavorixxu żieda fil-gibberellins meta mqabbla mal-auxins, li direttament iwasslu għal żieda fiċ-ċelloli u għaldaqstant fiż-żrieragħ; (b) il-Fasolia Gigantes-Elefantes Kastorias prodotta hija "popolazzjonijiet". Huma għandhom fenotip li huwa stabbilizzat fl-ambjent u fiż-żmien. Mhemmx fattur ġenetiku li jiddifferixxi l-karatteristiċi makroskopiċi tagħhom. Dawn il-kundizzjonijiet klimatiċi ottimali (klima, ħamrija) huma l-fatturi ewlenin li jiddeterminaw dawn il-karatteristiċi. Il-proteina pura għolja u l-kontenut baxx ta' xaħam huma dovuti għall-abbundanza ta' fosfru fil-ħamrija li fiha tikber il-fażola. Il-fosfru huwa element bażiku fil-formazzjoni tas-sustanzi tal-proteina. Il-prodott jinkludi livelli sodisfaċenti ta' fosfru minħabba li, kif intqal hawn fuq, dan huwa abbundanti fil-ħamrija tal-Prefettura ta' Kastoria, minħabba l-ġebla ignew oriġinarja fl-Għolja Vitsi u fil-firxa tal-muntanji Grammos. Il-kontenut baxx ta' kalċju huwa wkoll minħabba l-ġebla oriġinarja u l-azzjoni antagonistika tal-fosfru. Il-livelli tal-potassju huma sodisfaċenti, minħabba li l-ħamrija li ġejja mill-ġebla ignew hija rikka f'dan l-element, li mbagħad taġixxi b'mod antagonistiku kontra l-kalċju u tissostitwixxih. Fl-aħħar nett, il-manjeżju, il-ħadid u l-manganiż, bħala elementi traċċi, huma prodotti ta' dawn il-kundizzjonijiet tal-ħamrija. Id-dehra tal-prodott tiddependi l-iktar fuq żewġ fatturi: l-użu bbilanċjat ta' fertilizzant u metodi ta' kultivazzjoni ġentili kif ukoll il-ħsad gradwali tal-fażola fi stadji, li jiżgura li timmatura b'mod naturali fuq il-pjanta, qabel ma tinqata'. Il-qoxra rqiqa hija minħabba kontenut baxx ta' kalċju fil-ħamrija. Dan jevita l-formazzjoni ta' kumplessi tal-kalċju, li kieku jagħtu qoxra iebsa u ħoxna lil din il-fażola. Is-sajran faċli huwa żgurat, minħabba li livell baxx ta' kalċju jipprevjeni l-formazzjoni ta' kalċju fil-pektin matul it-tisjir, li kieku jagħmel il-fażola iebsa. It-togħma hija minħabba l-preżenza tal-fosfru fil-ħamrija, iżda l-iktar minħabba l-potassju, li huwa meħtieġ għas-sinteżi tal-karboidrati. Dawn is-sustanzi jagħtu lill-"Fasolia Gigantes - Elefantes Kastorias" t-togħma ħelwa karatteristika tagħha. Billi jaġixxi b'mod antagonistiku, huwa "jipproteġi" lill-fażola mill-effetti negattivi kollha tal-azzjoni tal-kalċju. Madankollu, huwa l-element uman li jiżgura li l-fatturi naturali kollha jiġu sfruttati bl-aħjar mod possibbli. It-tradizzjoni twila ta' produzzjoni ta' fażola fiż-żona, l-esperjenza imprezzabbli tal-bdiewa fiż-żona ġeografika identifikata u l-użu persistenti tagħhom tal-metodi tradizzjonali, ippermettew li dan il-metodu ta' produzzjoni jibqa' jeżisti sal-lum, li jikkonsisti fix-xogħol magħmul bl-idejn, metodi ġentili, l-użu minimu ta' prodotti tal-produzzjoni tal-pjanti u fertilizzanti kimiċi, l-għażla skrupluża taż-żrieragħ u l-protezzjoni rigoruża tal-purità tal-varjetajiet lokali. Il-kontinwazzjoni ta' din it-tradizzjoni ġiet żgurata għal deċennji minħabba li huma involuti familji sħaħ fix-xogħol, mill-membri anzjani tal-familja sa tfal żgħar. Dan minħabba li minn naħa huwa xogħol intensiv ħafna u min-naħa l-oħra hemm xogħlijiet għal persuni ta' kull età matul l-istadji varji taċ-ċiklu tal-produzzjoni. Il-fieri u l-festivals tal-fażola li jsiru kull sena huma wħud mit-tradizzjonijiet speċjali taż-żona. Matul il-ħsad, dawn l-avvenimenti jenfasizzaw ir-rabta storika, minħabba li l-prodott jiġi promoss permezz tat-tradizzjonijiet u l-folklor. Fl-anniversarju tal-mewt tal-eroj Pavlos Melas, li huwa ta' importanza speċjali, l-avvenimenti jagħlqu bi platt speċjali magħmul mill-fażola li jitqassam lill-VIPs u lill-mistednin l-oħrajn. F'Lakkomata, kull sena ssir fiera tal-fażola, li dejjem tkun suċċess kbir. Fiż-żmien meta ma kien hemm ebda reklamar, il-komunikazzjonijiet kienu rudimentarji u l-kummerċ fil-prodotti agrikoli kien għadu fil-bidu tiegħu, il-"Fasolia Gigantes — Elefantes Kastorias" ġiet rikonoxxuta mill-konsumaturi bħala l-prodott tal-għażla tagħhom u kisbet prijorità fis-suq. Eżempju ta' dan huwa l-vidjo li sar fl-1966 li jiddeskrivi b'elokwenza r-reputazzjoni tal-prodott iżda ma sar għal ebda fini promozzjonali kummerċjali. Sal-1966, il-konsumaturi Atenjani kienu diġà ddixxernaw il-kwalità tal-"Fasolia Gigantes — Elefantes Kastorias" u din saret ikel bażiku b'għażla. Ir-rabta tal-prodott maż-żona ġeografika hija evidenti wkoll mid-diversi artikoli fil-gazzetti lokali u fuq l-Internet li jsemmgħu l-"Fasolia Gigantes — Elefantes Kastorias".
Extracted from C_135_2016.html